armvectores/hy_wikipedia_2023 huggingface dataset:
Հակաքրիստոս (ֆիլմ, 2009)

Հակաքրիստոս (անգլ.՝ Antichrist), 2009 թ. դանիական էքսպերիմենտալ սարսափ ֆիլմ, որի սցենարիստն ու ռեժիսորը Լարս ֆոն Թրիերն է, իսկ գլխավոր դերերում հանդես են գալիս Վիլլեմ Դեֆոն եւ Շառլոտ Գեինսբուրը։ Ֆիլմը պատմում է մի զույգի պատմություն, ովքեր իրենց երեխայի մահվանից հետո բնակություն են հաստատում անտառում կորած մի խրճիթում, ուր տղամարդը սկսում է տարօրինաակ տեսիլքներ ունենալ, իսկ կինը ագրեսիվ սեռական վարք ու սադոմազոխիզմ է դրսեւորում։ Պատմությունը բաժանված է նախաբանի, չորս գլուխների և վերջաբանի։ Ֆիլմը հիմնապես դանիական արտադրության է, սակայն վեց եվրոպական պետություններում տեղակայված մի շարք կազմակերպություններ մասնակցել են արտադրության պրոցեսին։ Նկարահանումները տեղի են ունեցել Գերմանիայում եւ Շվեդիայում։
2009 թ. Կաննի կինոփառատոնին տեղի ունեցած պրեմիերայից հետո, ուր Գեինսբուրը նվաճեց «Լավագույն դերասանուհի» մրցանակը, ֆիլմը պատճառ հանդիսացավ հակասությունների, որի հիմնական հարցը նրանում էր, որ քննադատները կարեւորում էին ֆիլմի արտիստիկ լուծումները, սակայն բաժանվում էին երկու բանակի՝ կապված թեմայի եւ մեթոդների ընտրության նպատակահարմարության վերաբերյալ։ 
Ֆիլմը ստացել է մի շարք այլ մրցանակները, որոնցից են Ռոբերտի Մրցանակը լավագույն դանիական ֆիլմի համար, Հյուսիսային Խորհրդի Ֆիլմերի Մրցանակը լավագույն սկանդինավյան ֆիլմի համար եւ Եվրոպական Ֆիլմերի Մրցանակը լավագույն կինեմատոգրաֆիայի համար։ Ֆիլմը նվիրված է խորհրդային կինոռեժիսոր Անդրեյ Տարկովսկուն։
Հակաքրիստոսը Թրիերի ոչ պաշտոնական «Դեպրեսսիա եռապատումի» առաջին ֆիլմն է, որին հետեւում են Մելանխոլիան և Նիմֆոմանուհին։


== Սյուժե ==


=== Նախաբան ===
Ամբողջ հատվածը ուղեկցվում է Հենդելի «Ռինալդո» օպերայի «Lascia ch'io pianga» արիայով։ Մի զույգի փոքրիկ որդին՝ Նիքը, ընկնում է պատուհանից եւ մեռնում, երբ նրա ծնողները սիրով են զբաղվում մեկ այլ սենյակում։


=== Գլուխ Առաջին.Վիշտ ===
Նիքի թաղման ժամանակ կինը ուշագնաց է լինում։ Մյուս սգացողները հավաքվում են նրա շուրջը, նրանց դեմքերը վատ տեսանելի են դառնում։ Անցկացնելով հաջորդ ամիսը հիվանդանոցում՝ գիտակցության գալով եւ կորցնելով այն, ինչպես նաեւ ժամանակի թույլ զգացողությամբ, նա արթնանում է խորը վշտի զգացողությամբ։ Նրա ամուսինը, ով թերապիստ էր, կասկածանքով է վերաբերում այն հոգեբուժական խնամքի հանդեպ, որն իր կինը ստանում է, եւ որոշում է ինքնուրույն բուժել կնոջը հոգեթերապիայի միջոցով։ Կարճ ժամանակ անց, որի ընթացքում կինը փորձում էր ազատել ինքն իրենց ցավից ու հոգեմետ դեղերի ազդեցությունից, տղամարդը որոշում է իրականացնել առերեսման թերապիայի միջոցով։ Անառում, որը ֆիլմում հատուկ անվանվում է Եդեմ, զույգը բնակություն է հաստատւմ մի իզոլացված խրճիթում։


== Ծանոթագրություններ ==
Արգենտինայի կոմունիստական կուսակցություն

Արգենտինայի կոմունիստական կուսակցություն (ԱԿԿ), Արգենտինայի բանվոր դասակարգի քաղաքական կագմակերպություև։ Հիմնադրվել է 1918-ի հունվարին, սոցիալիստական կուսակցության ձախ թևի անջատումով, առաջնորդներն են եղել Ռ. Գիոլդին, Լ. Ռեկսւբարենը և Վ. Կոդովիլիան։ Մինչև 1920 թ. կոչվել է Արգենտինայի ինտերնացիոնալ սոցիալիստական կուսակցություն։ Չնչին բացառությամբ գործել է խոր ընդհատակում, դաժան հետապնդումների ու տեռորի պայմաններում։ 1963-ին ընդունել է նոր՝ դեմոկրատական, ագրարային և հակաիմպերիալիստական հեղափոխության, սոցիալիզմին անցնելու ծրագիր։ Նրա ղեկավարությամբ գործում են կոմունիստական երիտասարդության ֆեդերացիան և այլ մասսայական կազմակերպություններ։ ԱԿԿ կանգնած է կոմունիստական ու բանվորական կուսակցությունների միասնության դիրքերում, պաշտպանում է 1957, 1960 և 1969-ի Մոսկվայի խորհրդակցությունների փաստաթղթերը։ 1973-ի մարտի 11-ի պառլամենտական ընտրություններից հետո ԱԿԿ դուրս եկավ ընդհատակից և լեգալ պայմաններում եռանդուն մասնակցություն ունի երկրի քաղաքական կյանքին։ Կուսակցության շարքերում կա ավելի քան 100 հզ. անդամ (1972)։ Հրատարակում է «Նուեստրա Փալաբրա» («Nuestra Palabra») թերթը և «Նուեվսւա Էրա» («Nueva era») ամսագիրը։
Տիգրան Փոթուգյան

Տիգրան Նազարեթի Փոթուգյան (կամ՝ Փոթուկյան, հավանաբար 1883, Սեբաստիա, Սեբաստիայի նահանգ- 20 դեկտեմբերի, 1915), հայ բժիշկ։


== Կենսագրություն ==
Ծնվել է հավանաբար 1883 թվականին Սեբաստիայի նահանգի կենտրոն Սեբաստիա քաղաքում։ 1908 թվականին ավարտել է Բեյրութի Սեն Ժոզեֆ ֆրանսիական համալսարանի բժշկական ֆակուլտետը։ Կայադիբիի կայարանի բժիշկ է աշխատել։
1915 թվականի դեկտեմբերի 20-ին սպանվել է կամ մահացել ժանտախտից՝ 32 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Գուժկան Սեբաստիոյ (Կարապետ Գաբիկեան), Եղեռնապատում Փոքուն Հայոց եւ նորին մեծի մայրաքաղաքին Սեբաստիոյ, Պոսթըն,1924։
Խաչատրյան Լ. և Բաբլումյան Ա., Ցուցակ հայոց ցեղասպանության զոհերի (1915-1923), գիրք 1, Սեբաստիայի նահանգ, Ե., 2004։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Չիշմա (գյուղ, Բալտաչևսկի շրջան)

Անվան այլ կիրառումների համար տե՛ս՝ ՉիշմաՉիշմա (ռուս.՝ Чишма, բաշկիրերեն՝ Шишмә), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզկա (Կամենսկի շրջան)

Անվան այլ կիրառումների համար տե՛ս՝ Բերեզկա (այլ կիրառումներ)Բերեզկա (ռուս.՝ Березка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Վոլչենսկի գյուղական համայնքի կազմի մեջ։
Հուոշենշան հիվանդանոց

Հուոշենշան հիվանդանոց (չինարեն՝ 火神山医院, բառացի Կրակի աստծո լեռան հիվանդանոց), մասնագիտացված արագ օգնության դաշտային հիվանդանոց, որը կառուցվել է Չինաստանի Ուհան քաղաքում կորոնավիրուսով վարակվածների համար։ Կառուցել են 2020 թվականի հունվարի 23-ից փետրվարի 2-ը՝ տասը օրվա ընթացքում։
Հաստատությունը գտնվում է Չինաստանի Չիդիան շրջանի Չժիյին լճի մոտ, Ուհանի բանվորական առողջարանի հարևանությամբ, նախատեսվում է հիվանդանոցում մեկուսացնել և բուժել 2019 թվականին բռնկված նոր կորոնավիրուսով վարակվածներին։ Հիվանդանոցը աշխատում է Ժողովրդական ազատագրական բանակի իրավասության և ղեկավարության ներքո։ Նմանատիպ երկրորդ դաշտային հիվանդանոցը՝ Լեյշենշանի հիվանդանոցը բացել փետրվարի 8-ին։


== Անվանումը ==
«Հուոշեն» (火神; «Կրակի աստված») անվանվել է ի պատիվ Ժուրոնգի՝ չինական դիցաբանության և չին ժողովրդի ազգային կրոնի կարևոր անձնավորության, որը հայտնի է որպես Չու և Յան կայսր, մինչ դինաստիաների շրջանի չինացի տիրակալ։
«Հուո» անվանումը կապված է նաև կրակի (火) հետ։ Չինական ավանդական բժշկության մեջ թոքերը վերաբերում են մետաղական տարրին (金), ինչը բժշկում է թոքերը (肺): Քանի որ կրակը հաղթահարում է մետաղը (火 克), ապա անունը փոխանցում է այն հույսը, որ 2019 թվականին կորոնավիրուսով առաջացած շնչառական վարակը ի վերջո կվերացվի։


== Պատմություն ==
Շինարարությունը սկսել է 2020 թվականի հունվարի 23-ի երեկոյան և ավարտվել է փետրվարի 3-ին։ Նախապես աշխատել է ծանր շինարարական տեխնիկան՝ էքսկավատորներն ու բուլդոզերները, իսկ հետո սկսել են փռել բետոնը և ծածկույթը։ Սկզբում շինուժը չի հերիքել, և ստիպված են եղել աշխատել երկու հերթափոխով՝ օրական 12 ժամ։ Բայց վերջում հավաքվել է 7000 շինարար և աշխատել են երեք հերթափոխով։
Շինարարությունն ավարտվել է 2020 թվականի փետրվարի 2-ին։ Նույն օրը Չինաստանի Ժողովրդական ազատագրական բանակի օդային ուժերը սկսել են Ուհան տեղափոխել բժշկական տեխնիկան և հիվանդանոցի անձնակազմին։ Նույն օրը փոխվարչապետ Սուն Չունլանը տեսչական ստուգում է կատարել հիվանդանոցում։ 2020 թվականի փետրվարի 3-ին, առավոտյան ժամը 10:00-ին հիվանդանոցը ընդունել է առաջին հիվանդին։


== Շինություն ==
Հիվանդանոցը կառուցվել է Քսիաոտանգշան հիվանդանոցի օրինակով, որը SARS համաճարակին դիմակայելու համար կառուցվել էր վեց օրում Պեկինի արվարձաններում։ Հուոշենշան հիվանդանոցը կառուցվել է Չժիյին լճի հարևանությամբ, տեղավորում է 1000 մահճակալ, բաղկացած է երկու հարկից և զբաղեցնում է շուրջ 60,000 մ² տարածք։ Ունի 30 ինտենսիվ թերապիայի բաժանմունք, բժշկական սարքավորումների սենյակներ և կարանտինային հիվանդասենյակներ։
Շինարարությունը արագ իրագործելու համար հիվանդանոցը կառուցվել է հավաքովի մոդուլներով։ Մոդուլները հավաքվել են սյուների վրա, որ գետնից բարձր կանգնեն։ Յուրաքանչյուր միավոր մոտ 10 մ² է, որում երկու մահճակալ է տեղադրված։ Միկրոօրգանիզմների հիվանդանոցից դուրս գալը բացառելու համար հիվանդասենյակները հերմետիկ փակվում են։ Հիվանդանոցն ունի նաև մասնագիտացված օդափոխման համակարգեր և երկկողմանի պահարաններ, որոնք յուրաքանչյուր հիվանդի սենյակը միջանցքին են կապում, ինչը հիվանդանոցի աշխատողներին հնարավորություն է տալիս մատակարարել սնունդը և դեղերը՝ առանց հիվանդասենյակ մուտք գործելու։ Հիվանդանոցը տեսաձայնագրման համակարգով կապված է Պեկինի Չինաստանի Ժողովրդական ազատագրական բանակի ռազմական գլխավոր հիվանդանոցին։


== Ծանոթագրություններ ==
Դանիել Բրիկլին

Դանիել Բրիկլին (անգլ.՝ Daniel Bricklin, հուլիսի 16, 1951(1951-07-16), Ֆիլադելֆիա, Փենսիլվանիա, ԱՄՆ), հայտնի ծրագրավորող, Ռոբերտ Ֆրենկստոնի գործընկերը VisiCalc-ի ստեղծման գործում։ Software Arts ընկերության հիմնադիր։ Հայտնի է ինչպես «աղյուսակային պրոցեսորների հայր»


== Կենսագրություն ==


=== Երիտասարդություն ===
Ծնվել է Ֆիլադելֆիայում, Փենսիլվանիա, որտեղ էլ ավարտել է Akiba Hebrew Academy հրեական միջնակարգ դպրոցը և սկսել է հետաքրքրվել էլեկտրատեխնիկայով և համակարգիչներով։ 1973 թվականին Մասաչուսեթս տեխնոլոգիական ինստիտուտում ուսումնառությունն ավարտել է բակալավրի աստիճանով։


=== Կարիերա ===
Այդ նույն թվականին իր ընկեր Ռոբերտ Ֆրենկստոնի հետ հիմնադրել է Software Arts ընկերությունը։ Եվ սկսել են աշխատանքը VisiCalc-ի վրա՝ այդ ժամանակ անհատական համակարգիչների համար առաջին աղյուսակային պրոցեսորը։ Դրա համար 1981 թվականին ստացավ Գրեյս Մյուռեյի անվան մրցանակ։ 1994 թվականին իր վաստակի համար ստացել է մրցանակ Հաշվողական տեխնիկայի ընկերությունից։
1995 թվականին հիմնադրել է Trellix ընկերությունը, ինչպես նաև նկարահանվել է «Triumph of the Nerds» վավերագրական կինոնկարում, իսկ 2005 թվականին՝  «'Aardvark’d: 12 Weeks with Geeks» ֆիլմում։ 
2000 թվականի օգոստոսի 11-ին   ներմուծել է  «friend-to-friend» եզրույթը։
2009 թվականին  մշակել է WikiCalc-ը։


== Տես նաև ==
Ռոբերտ Ֆրենկստոն
Software Arts


== Ծանոթագրություններ ==


== Հղումներ ==
Պաշտոնական կայք
Dan Bricklin
Friend-to-friend
Մ.թ.ա. 285


== Դեպքեր ==


== Ծնունդներ ==


== Մահեր ==
Ռիու Գրանդի դու Սուլ

Ռիու Գրանդի դու Սուլ (պորտ.՝ Rio Grande do Sul), նահանգ Բրազիլիաjի ծայր հարավում։ Տարածությունը 267,5 հզ․ կմ² է, բնակչությունը՝ 7794 հզ․ (1977)։ Վարչական կենտրոնը՝ Պորտու Ալեգրի։
Հացահատիկի և բրդի արտադրանքով երկրում գրավում է 1-ին տեղը։ Զբաղվում են պարագվայական թեյի մշակությամբ, այգեգործությամբ, պտղաբուծությամբ և ոչխարաբուծությամբ։ Արդյունահանում են քարածուխ, պղնձի հանքանյութ։ Կա սննդի, տեքստիլ, կաշվի-կոշիկի, քիմիական արդյունաբերություն, գյուղատնտեսություն մեքենաշինություն։


== Ծանոթագրություններ ==
Սադվալ

Սադվալ (լեզգիներեն՝ Садвал, թարգ.՝ «Միացում»), 1990 թվականին հիմնադրված լեզգիական ռազմականացված շարժում և կազմակերպություն, որի նպատակն է լեզգիական պետության՝ Լեզգիստանի ստեղծումը։ Կազմակերպությունն առավել ակտիվ էր 1990-ականներին, սակայն այժմ այն, հավանաբար, դադարեցրել է իր գործունեությունը։


== Նպատակ ==

Կազմակերպության հիմնական նպատակն է, ինչպես ամրագրվել է հիմնադրման ժամանակ, «Ռուսաստանի Դաշնության և Ադրբեջանական Հանրապետության տարածքում լեզգի ժողովրդի կոմպակտ բնակեցման վայրերի շրջանակներում միավորման աջակցությունը և իր ազգային պետականության վերականգնումը՝ միասնական լեզգիական պետական կազմավորման շրջանակներում և միջազգային իրավաքաղաքական նորմերի և ազգերի ինքնորոշման սկզբունքի հիման վրա»։


== Պատմություն ==
Կազմակերպությունը հիմնադրվել է 1990 թվականին Դերբենդ քաղաքում։
2015 թվականի մարտի 24-ին սպանվել է շարժման ակտիվիստ Ռուսլան Մագոմեդռագիմովը։ 2016 թվականի մարտին սպանվել է շարժման առաջնորդ Նազիմ Հաջիևը։


=== Բաքվի մետրոպոլիտենի պայթյուն ===

1994 թվականին Սադվալի մարտիկները պայթյուն են կազմակերպել Բաքվի մետրոպոլիտենում, որի արդյունքում զոհվել է 27 մարդ։


== Տես նաև ==
Լեզգիստան
Թալիշստան
Արցախյան ազատամարտ


== Ծանոթագրություններ ==
Տաուրագնաս

Տաուրագնաս (լիտ.՝ Tauragnas), լիճ Լիտվայում։
Երկրի նշանակալի լճերից մեկն է։ Լիճը տեղակայված է Լիտվայի հյուսիսարևելքում գտնվող Աուկշտայտի ազգային պարկում։ Ավազանի մակերեսը կազմում է 5 կմ²։ Երկարությունը 9,5 կմ է, իսկ լայնությունը 0,54 կմ։ Ջրհավաք ավազանի մակերեսը 74 կմ² է։ Ամենամեծ խորությունները գտնվում են լճի արևմուտյան հատվածներում, միջին խորությունը 18,4 մ է։ Լճի ծավալը 0,0956 կմ³ է։ Հայելու բացարձակ բարձրությունը 164 մ է։
Տաուրագնասը Լիտավի ամենախորը լիճն է։


== Ծանոթագրություններ ==
Ռիսակաևո

Ռիսակաևո (ռուս.՝ Рысакаево, բաշկիրերեն՝ Рысыҡай), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 428 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (146901-147000)

Աստերոիդների ցանկ (146801-146900)  • Աստերոիդների ցանկ  • Աստերոիդների ցանկ (147001-147100)
 Աստերոիդների ցանկ (146801-146900)  • Աստերոիդների ցանկ  • Աստերոիդների ցանկ (147001-147100)
Կիկինո (գյուղ, Տյոմկինսկի շրջան)

Կիկինո (ռուս.՝ Кикино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8236) Գեյնսբորո

(8236) Գեյնսբորո (անգլ.՝ Gainsborough), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,756082 ա. մ., առավելագույնը մոտենում է 2,1455 ա. մ. հեռավորության վրա և հեռանում 3,3667 ա. մ.։ Արեգակի շուրջ մեկ ամբողջական պտույտ է կատարում 1671,23 երկրային օրվա ընթացքում, իր ուղեծրով շարժվելով միջինում 0,21541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8236) Գեյնսբորո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմ որդին պիտի հայ լինի (ֆիլմ)

«Իմ որդին պիտի հայ լինի» (ֆր.՝ Mon fils sera arménien), Հակոբ Գուդսուզյանի (Յակոբ Կուտսուզեան) 2004 թվականին նկարահանած փաստավավերագրական ֆիլմը Հայոց ցեղասպանության մասին։ 2005 թվականին ֆիլմը ներկայացվել է Ոսկե ծիրան կինոփառատոնի «Հայկական համայնապատկեր» ծրագրի շրջանակներում։


== Պատմություն ==
Հակոբ Գուդսուզյանը, հինգ կանադահայերի հետ, ովքեր նույնպես կորցրել են իրենց հարազատներին Հայոց մեծ եղեռնի ժամանակ, ճանապարհորդում է Հայաստանից Սիրիա, զրուցում ցեղասպանությունը վերապրածների հետ։
Ֆիլմը նկարահանվել է Հայաստանում և Կանադայում։ Սիրիայում Գուդսուզյանը լուսանկարել է տեսարաններ, Դեյր-էլ-Զորը, որտեղ հազարավոր հայեր են սպանվել։ Տեսարաններից մեկում՝ եկեղեցու մոտ հողը ձեռքերով քերելով, բացվում է մասսայական գերեզման, գտնում ոսկորներ, հարսանեկան մատանի, հրազենի գնդակ....
Հայաստանում Գուդսուզյանն այցելում է այն գյուղերը, որոնք վերանվանվել են նախկին բնակավայրերի անունով, հանդիպում տարեցների, ովքեր գիտեն՝ ինչ է պատահել իրենց ծնողներին, հարազատներին։
«Իմ որդին պիտի հայ լինի» ֆիլմում ներառված են արխիվային լուսանկարներ և տեսանյութեր Հոլիվուդյան համր ֆիլմից, որն ստեղծվել է Ամերիկայում հաստատված Ցեղասպանությունը վերապրածի տվյալներով։


== Դերերում ==
Լուսնակ
Պատրիկ Մասբուրյան
Մարտին Բատանի
Գաբրիելա Ջերահյան
Գարո Շամլյան


== Ծանոթագրություններ ==


== Արտաքին հղումներ ==
My Son Shall Be Armenian
Mon fils sera arménien (ֆրանսերեն)
My Son Shall Be Armenian (անգլերեն)
Կոնստանտինոս Կարամանլիս

Կոնստանտինոս Կարամանլիս, (հուն․՝ Κωνσταντίνος Γ. Καραμανλής,, մարտի 8 (21), 1907, Պրոտի, Ամֆիպոլիս, Սերե (նոմոս), Կենտրոնական Մակեդոնիա, Հունաստան - ապրիլի 23, 1998(1998-04-23)[…], Աթենք, Հունաստան), հույն պետական և քաղաքական գործիչ։
1935-1936 և 1946 թվականներին ընտրվել է պառլամենտի պատգամավոր ժողովրդական կուսակցությունից։ 1955-1963 թվականներին գլխավորել է Հունաստանի կառավարությունը։ 1956 թվականին հիմնել է Ազգային ռադիկալ միություն բուրժուական կուսակցությունը։ 1963 թվականի պառլամենտական ընտրություններում կուսակցության պարտությունից հետո հեռացել է երկրից և հաստատվել Փարիզում։ 1974 թվականից, զինվորականների իշխանության տապալումից հետո, նորից գլխավորում է կառավարությունը։ Հիմնել է «Նոր դեմոկրատիա» կուսակցությունը։ Դեմ է արտահայտվել ՆԱՏՕ-ի ռազմական կազմակերպությունում Հունաստանի անդամակցությանը։ 
1980-1985 և 1990-1995 թվականներին եղել է Հունաստանի 11-րդ և 13-րդ Նախագահը։


== Ծանոթագրություններ ==
Նուռսի

Նուռսի (էստ․՝ Nursi), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 111 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աշաղի Բուջագ

Աշաղի Բուջագ (նաև Աշաղի-Բուժակ և Աշաղի-Բուժալ), գյուղական բնակավայր և համայնք Ադրբեջանի հանրապետության Եվլախի շրջանում։ Այն ունի 2,391 բնակիչ։ Համայնքը բաղկացած է Աշաղի Բուջագ, Յուխարը Բուջագ և Ենիջե գյուղերից։
Բուջագ անվանումով ընդգրկված է եղել Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 451 կովկասի թաթար բնակիչ։


== Ծանոթագրություններ ==

Աշաղի Բուջագ բնակավայրը «GEOnet Names Server» կայքում։


== Արտաքին հղումներ ==
Թոթո Քարաջա

Թոթո Քարաջա (թուրք.՝ Toto Karaca, իրական անունը՝ Իրմա Ֆելեքյան, մարտի 18, 1912(1912-03-18), Ստամբուլ, Օսմանյան կայսրություն - հուլիսի 22, 1992(1992-07-22), Ստամբուլ, Թուրքիա), հայազգի թուրքական թատրոնի դերասանուհի, երգչուհի և պարուհի։ 1960 թվականին հիմնադրված Ստամբուլի թատրոնի հիմնադիրներից մեկն է։


== Կենսագրություն ==
Թոթո Քարաջան ծնվել է 1912 թվականի մարտի 18-ին՝ Կոստանդնուպոլիսում։ Նրա պապը արևմտահայ բանաստեղծ Սիմոն Ֆելեքյանն է։ Հայրը պարսկահայ էր՝ Հարութ Մարութ, իսկ մայրը՝ Մարի Հրանուշ Ֆելեքյանը, պոլսահայ թատրոնի ճանաչված դերասանուհիներից մեկն էր։
Մանկության տարիներից Թոթո Քարաջան պարել սովորել է բալետի արտիստների մոտ և վաղ տարիքից՝ Իրմա Թոթո անունով հանդես է եկել օպերետներում ու մյուզիքլներում։ Խաղացել Կոստանդնուպոլսի տարբեր թատրոններում («Ջեմալ Սահիր», «Հալք օպերետ» և այլն)։ 1955 թվականից հանդես է եկել իր հիմնած «Իսթանբուլ թիյաթրոսա» թատերախմբում։ Ելույթներ է ունեցել թուրքերեն, անգլերեն, ֆրանսերեն, իտալերեն երգերի կատարումներով։ Թոթո Քարաջան 1947 թվականից նկարահանվել է նաև կինոնկարներում։
Մահացել է 1992 թվականի հուլիսի 22-ին և թաղված է Ստամբուլում գտնվող Շիշլիի հայկական գերեզմանատանը։


== Անձնական կյանք ==
1939 թվականին Թոթո Քարաջան ամուսնացել է ծագումով ադրբեջանցի, կինոյի ու թատրոնի դերասան Մեհմեդ Իբրահիմ Քարաջայի հետ։ Նրանց որդին հայտնի ռոք-երաժիշտ, կոմպոզիտոր և դերասան Ջեմ Քարաջան է (1945-2004 թթ.):
Թոթո Քարաջան տիրապետում էր հայերեն, թուրքերեն, ֆրանսերեն, ռուսերեն, անգլերեն և իտալերեն լեզուներին։


== Ծանոթագրություններ ==
Պեդրու Պասուշ Կոելյու

Պեդրու Պասուշ Կոելյու (պորտ.՝ Pedro Manuel Mamede Passos Coelho, հուլիսի 24, 1964(1964-07-24), Կոիմբրիա), պորտուգալացի քաղաքական գործիչ, 2011 թվականի հունիսի 21-ից մինչև 2015 թվականի նոյեմբերի 26-ը վարչապետ, 2010 թվականից սոցիալ-դեմոկրատական կուսակցության նախագահ։


== Կենսագրություն ==
Ծնվել է Կոիմբրում, իսկ մանկությունը (մինչև 1974 թվականը) անցկացրել է Անգոլայում, որտեղ նրա հայրը բժիշկ է աշխատել։ Վաղ տարիքում սկսել է մասնակցել սոցիալ-դեմոկրատական կուսակցություն երիտասարդական թևի գործունեությանը։ 1991 թվականից վեհաժողովի պատգամավոր է։ 2001 թվականին ստացել է Լուզիադի համալսարանի տնտեսագիտության աստիճան։ 2000-ականների սկզբին Tecnoformas, LDN, URBE, Fomentinvest Group, HLCTejo ընկերություններում զբաղվել է բիզնեսով։ 2008 թվականի մայիսի 31-ին մասնակցել է կուսակցության նոր առաջնորդի ընտրություններին և զբաղեցրել երկրորդ տեղը՝ ստանալով ձայների 31,1 %-ը Մանուել Ֆերեյրա Լեյտեի 37,9 %-ի դիմաց։ 2010 թվականի մարտի 26-ի ներկուսակցական նոր ընտրություններում վստահ հաղթանակ է տարել՝ հավաքելով 61,2 % ձայն։ Այն բանից հետո, երբ Կոելյուն գլխավորել՝ ընդդիմությունը, նա պաշտպանել է սոցիալիստական կառավարության միջոցները Պորտուգալիայի պետական բյուջեի դեֆիցիտի զգալի կրճատման վերաբերյալ՝ երկրի ծանր մակրոտնտեսական իրավիճակի պատճառով։ 
2011 թվականի մարտին Ժոզե Սոկրատեշի կառավարության հրաժարականից հետո սոցիալ-դեմոկրատական կուսակցությունը դիտվել է որպես արտահերթ խորհրդարանական ընտրությունների ֆավորիտ, իսկ Կոելյուն՝ որպես հավանական վարչապետ։ Այն բանից հետո, երբ նրա կուսակցությունը հաղթել է ընտրություններում, հունիսի 6-ին Կոելյուն բանակցություններ է սկսել նոր կառավարություն ձևավորելու շուրջ։ 2015 թվականի ընտրություններում իշխող կոալիցիան հավաքել է առավելագույն թվով ձայներ, սակայն կայուն կառավարություն ձևավորել չի հաջողվել։ 2015 թվականի նոյեմբերին Պեդրու Պասուշ Կոելյուն հրաժարական է տվել վարչապետի պաշտոնից։ Նրան հաջորդել է սոցիալիստ Անտոնիու Կոշտան։ 2018 թվականի փետրվարին Պասուշ Կոելյուն սոցիալ-դեմոկրատական կուսակցության նախագահի պաշտոնը զիջել է կուսակցության ձախ թևի ներկայացուցիչ Ռու Ռիուին։
Այրի է, ունի երեք դուստր։


== Մրցանակներ ==
Օտարերկրյա պետությունների մրցանակներ
Գուրգեն Ավետիսյան (գիտնական)

Անվան այլ կիրառումների համար տե՛ս՝ Գուրգեն Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Գուրգեն Արտաշեսի Ավետիսյան (ապրիլի 24, 1905(1905-04-24), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1985), խորհրդահայ գիտնական՝ մեղվաբուծության ոլորտում։ 
Կենսաբանական գիտությունների դոկտոր, պրոֆեսոր, 1956 թվականից 1984 թվականներն ընկած ժամանակահատվածում եղել է Մոսկվայի Կ. Ա. Տիմիրյազևի անվան գյուղատնտեսական ակադեմիայի մեղվաբուծության ամբիոնի վարիչ։


== Կենսագրություն և կարիերա ==
Գուրգեն Ավետիսյանը ծնվել է 1905 թվականին Գյումրիում։ 1927 թվականին ավարտել է Թիֆլիսի տեխնիկական ինստիտուտը՝ գյուղատնտեսի որոկավորմամբ։ Մինչև 1929 թվականը սովորել է Մոսկվայի գյուղատնտեսական ակադեմիայի զոոինժեներիայի բաժինը և ստացել կենդանաբուծության տեխնիկի որոկավորում։
1931 թվականից 1935 թվականներին աշխատել է Համամիութենական կենդանաբուծության ինստիտուտի մեղվագենետիկայի լաբորատորիայում։ Այստեղ նրա ղեկավարն էր հայտնի ծագումնաբան Ալեքսանդր Սերեբրովսկին։
Մասնակցել է Հայրենական մեծ պատերազմի, 1941-1945) գործողություններին, ստացել մայորի կոչում։ Բանակում համալրել է ԽՄԿԿ շարքերը։ Աշխատել է Մոսկվայի պետական համալսարանում, որտեղ պաշտպանել է դոկտորական ատենախոսություն։
Հետպատերազմյա ժամանակահատվածում եղել է «Մեղվաբուծություն» ամսագի գլխավոր խմբագիրը և Մեղվաբուծության գիտահետազոտական ինստիտուտի տնօրենի տեղակալը։
Գուրգեն Ավետիսյանը ապիմոնդիայի պատվավոր անդամ էր։
Պատրաստել է շուրջ 40 գիտությունների թեկնածուների և դոկտորների։ Նրա աշակերտներից են՝ Յուրի Չերևկոն, Անատոլի Կոչետովը։ Գիտնականը երկար տարիներ ուսումնասիրել է կարպատյան մեղուներին։
«Science» ամսագիրը Գուրգեն Ավետիսյանի մասին գրել է. «Մեղվաբուծական ամբողջ գիտական աշխարհում դժվար է մեկ այլ գիտնականի նշել, ով այսքան մեծ քանակի գիտնականներ և հետազոտողներ է պատրաստել։ Այսքան շատ բազմազան գիտական աշխատանք միայն կարող էր գրել բնության գիտակ անձնավորությունը»։
Ականավոր գիտնականը պարգևատրվել է «Պատվո նշան» և «Աշխատանքային արիության» մեդալներով։
Նրա հիշատակը հավերժացել է 2006 թվականին Ուկրաինայի Անդրկարպատյան մարզի Վուչկովո գյուղում մեղվի հուշարձանի տեղադրմամբ։
Ավելի քան 200 աշխատության հեղինակ է, այդ թվում նաև «Մեղվաբուծություն» դասագրքի (1965 թվական, թարգմանվել է անգլերեն և ռումիներեն)։


== Մատենագրություն ==
Аветисян Г. А. Пчеловодство. — М.: Колос. 1982. — 295 с.
Аветисян Г. А. Разведение и содержание пчел. — 2-е изд., перераб. и доп. — М.: Колос, 1983. — 271 с.


== Ծանոթագրություններ ==


== Գրականություն ==
А. И. Черкасова, И. К. Давыденко и др. Словарь-справочник по пчеловодству. Киев: «Урожай», 1991.


== Արտաքին հղումներ ==
http://beejournal.ru/istoriya/2762-neskolko-slov-o-moem-uchitele-professore-g-a-avetisyane
Արցախի Հանրապետության «Մարտական ծառայություն» մեդալ

«Մարտական ծառայություն» մեդալ, Արցախի Հանրապետության պետական պարգև, որը սահմանվել է Ազգային ժողովի 1992 թվականի նոյեմբերի 26-ի որոշմամբ։


== Պատմություն ==
Պարգևը սահմանվել է Արցախի Հանրապետության Ազգային ժողովի 1992 թվականի նոյեմբերի 26-ի որոշմամբ։


== Կարգավիճակ ==
«Մարտական ծառայություն» մեդալով պարգևատրվում են Արցախի Հանրապետության ինքնապաշտպանական ուժերի, ներքին գործերի նախարարություների, Ազգային անվտանգության ծառայության ծառայողները, ինչպես նաև այն անձինք, ովքեր նպաստում են մարտական խնդիրների հաջող կատարմանը, ինչպես նաև զորքերի մարտական պատրաստվածության, սահմանները պաշտպանելիս ցուցաբերած արիության համար։ 


== Պարգևատրումներ ==
«Մարտական ծառայություն» մեդալով 2019 թվականի դեկտեմբերի 20-ի դրությամբ պարգևատրվել է 11405 մարդ։


== Մեդալակիրներ ==


== Ծանոթագրություններ ==
Աստերոիդների ցանկ (162101-162200)

Աստերոիդների ցանկ (162001-162100)  • Աստերոիդների ցանկ  • Աստերոիդների ցանկ (162201-162300)
 Աստերոիդների ցանկ (162001-162100)  • Աստերոիդների ցանկ  • Աստերոիդների ցանկ (162201-162300)
(7124) Գլինոս

(7124) Գլինոս (անգլ.՝ Glinos), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 24-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,139103 ա. մ., առավելագույնը մոտենում է 3,0224 ա. մ. հեռավորության վրա և հեռանում 3,2558 ա. մ.։ Արեգակի շուրջ մեկ ամբողջական պտույտ է կատարում 2031,45 երկրային օրվա ընթացքում, իր ուղեծրով շարժվելով միջինում 0,177213 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7124) Գլինոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուշանվեր

Հուշանվեր (ֆր.՝ souvenir «հուշ, հիշողություն»), առարկա, որը նախատեսված է որևէ բան հիշելու համար, օրինակ՝ զբոսաշրջիկների ուխտագնացության վայրի, թանգարանի մասին և այլն։
Հուշանվերներն իրենց մեջ կրում են այն վայրի կոլորիտը, որտեղ դրանք արտադրվել են և որտեղից ձեռք են բերվել։ Դա կարող է լինել քաղաքի խորհրդանիշ, պատմական վայրի նկար, մշակույթի օբյեկտ։ Կարող են լինել առարկաներ, որոնց միջոցով հռչակ է ձեռք բերում տեղական արտադրությունը. փափուկ խաղալիք, տուլայական ինքնաեռ և այլն։
Հուշանվերները հաճախ վաճառվում են մասնագիտացված խանութներում և վրաններում։ Լինում են ինչպես ծայրահեղ անորակ, գեղարվեստական ոչ մի արժեք չներկայացնող հուշանվերներ (տարբեր նկարներով ափսեներ, սառնարանների վրա փակցնելու համար նախատեսված մագնիսներ, կախազարդեր), այնպես էլ որակյալ նմուշօրինակներ, մշակութային առարկաներ (նկարներ՝ մշակութային հուշարձանների պատկերներով, գեղջկատիկնիկներ (միմյանց մեջ հագնող փայտե տիկնիկներ՝ գեղջկուհու նկարով),ձեռքի աշխատանքներ)։ Կան հուշանվերների տեսակներ, որոնք չի կարելի պետությունից դուրս տանել։
Վերջին տարիներին Ռուսաստանում ի հայտ է եկել «կորպորատիվ հուշանվեր» կամ «բիզնես հուշանվեր» հասկացությունը, այսինքն՝ նվերներ, որոնք հոբելյանական առիթներին կամ տոն օրերին կազմակերպության ղեկավարության կողմից մատուցվում են կազմակերպության աշխատակիցներին։ Այդպիսի նվերների շարքում մեծ հռչակ են վայելում ապակու ծավալ ունեցող եռաչափ գրաֆիկական պատկերով բյուրեղները։ Ինչպես ծավալային նկար պատրաստելու եղանակը, այնպես էլ հուշանվերային արտադրությունն ստացել են լազերային գրաֆիկա անվանումը։ Ապակու բյուրեղի վրա լազերային ճառագայթով խարագրվում են ծավալուն անվանումներ, ֆիրմաների լոգոներ, եռաչափ պատկերներ, կազմակերպության արտադրությունը խորհրդանշող կամ կազմակերպության շենքի ծավալուն պատկեր։
Հուշանվերների բիզնեսի արտադրությունը հանդիսանում է զբոսաշրջային բիզնեսի բաղադրատարրերից մեկը և տարածված է ողջ աշխարհում։


== Հուշանվեր ափսեներ ==
Հուշանվեր ափսեներ, որոնք նախատեսված են Մարեժադա տոնի համար, որը յուրաքանչյուր տարի հոկտեմբերին տոնում են Բրազիլիայի Իտաժայի քաղաքում։

		


== Օմիյագե ==
Օմիյագե (ճապ.՝ お土産 նվեր, որը ճապոնական ավանդույթի համաձայն՝ բերում են ճանապարհորդությունից՝ հարազատների, ծանոթների ու կոլեգաների համար)։ Սովորաբար դա ուտելիք է լինում, որը փաթեթավորում են որպես նվեր, և հանդիսանում է տեղական յուրահատկություն։ Օմիյագեով խանութներ կարելի է գտնել զբոսաշրջային յուրաքանչյուր տեղանքում, թերևս հարկ է նշել, որ հաճախ նման խանութներն զբաղեցնում են մի քանի փողոց։


== Տես նաև ==
Հուշարձան
Զբոսաշրջություն


== Ծանոթագրություններ ==
Զարյա (ավան, Կոնստանտինովսկի շրջան)

Անվան այլ կիրառումների համար տե՛ս՝ ԶարյաԶարյա (ուկրաիներեն՝ Зоря), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Զարյա ավանում բնակվում էր 976 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բուդնիկի (գյուղ, Լյուբոմլի շրջան)

Բուդնիկի (ուկրաիներեն՝ Бу́дники), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Բուդնիկի գյուղում բնակվում էր 197 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 371,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վայխր (Շարուրի շրջան)

Վայխր (ադրբ.՝ Vayxır), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Պատմություն ==
Չարչիբողան գյուղը գտնվում է պատմական Մեծ Հայքի Այրարատ նահանգի Շարուրդաշտ գավառում, Նորաշեն քաղաքի 6 կմ  հարավ-արևմուտք, Արաքս գետի ձախ ափին, նախկինում Երևանի նահանգի Շարուր-Դարալագյազի գավառում, Երևան-Նախիջևան ավտոմայրուղու աջ կողմում։
Նախկինում գյուղը բաժանված է եղել Վերին Վայխր և Ներքին Վայխր գյուղերի։


== Բնակչություն ==
1831 թվականին ուներ 643, 1906 թվականին՝ 354, իսկ 1974 թվականին՝ 509 թուրք բնակիչ։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Այլ տեղեկատվություն ==
Գյուղը միացվել է Թումասլու գյուղին։ Բնակչությունը զբաղվում է անասնապահությամբ, դաշտավարությամբ։


== Ծանոթագրություններ ==
Դաբաձվելի (Տղիբուլի շրջան)

Դաբաձվելի (վրաց.՝ დაბაძველი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Տղիբուլից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 333 մարդ։


== Ծանոթագրություններ ==
Կահիրեի օպերային թատրոն

Կահիրեի օպերային թատրոն (արաբ․՝ دار الأوبرا المصرية‎‎; Dār el-Opera el-Masreyya; գրական՝ Եգիպտական օպերային թատրոն), Կահիրեի Ազգային Մշակութային կենտրոնի մասը, Եգիպտոսի մայրաքաղաքի կատարողական արվեստի հիմնական վայրը։ Գտնվում է Նեղոսի Գեզիրա կղզում` Զամալեք թաղամասում։


== Պատմություն ==
Օպերային թատրոնի բացումը տեղի է ունեցել 1988 թ. հոկտեմբերի 10-ին։ Համալիրի կառուցման միջոցները նվեր էին Ճապոնիայի ժողովրդից Եգիպտոսին` Եգիպտոսի նախագահ Հոսնի Մուբարաքի` 1983 թ. ապրիլին Ճապոնիա կատարած այցից հետո։ Կառուցումը սկսվել է 1985 թ. մայիսին և տևել 3 տարի։
1988 թ. հոկտեմբերին նախագահ Մուբարաքը և Միկասայի արքայազն Տոմոհիտոն` Ճապոնիայի կայսեր կրտսեր եղբայրը կատարեցին Կահիրեի օպերային թատրոնի բացումը։
2007 թ. հունվարին Լոնդոնի Թագավորական Ֆիլհարմոնիկ նվագախումբը Աֆրիկայում և Մերձավոր Արևելքում առաջին անգամ հանդես գալու համար ընտրեց Կահիրեի օպերային թատրոնը։[1] Archived 2007-02-13 at the Wayback Machine.


== Ներկայացման տարածքներ ==
Գլխավոր դահլիճ` նստատեղեր 1,300 մարդու համար, ներառյալ նվագախմբի նստատեղերը և նախագահական օթյակը։ Օգտագործվում է օպերային, սիմֆոնիկ և բալետային ներկայացումների համար։
Փոքր դահլիճ` նստատեղեր 500 մարդու համար. օգտագործվում է կամերային երաժշտության համար։
Բացօթյա դահլիճ՝ օգտագործվում է բացօթյա ներկայացումների համար. նստատեղեր 600 մարդու համար։


== Տես նաև ==
Կահիրեի կոնսերվատորիա


== Արտաքին հղումներ ==
official Կահիրեի օպերային թատրոնի պաշտոնական կայք
Կահիրեի օպերային նվագախմբի պաշտոնական կայք Archived 2011-07-14 at the Wayback Machine.
official Կահիրեի Օպերայի բալետային ընկերության կայք Archived 2010-11-24 at the Wayback Machine.
Իտալական ֆորում

Իտալական ֆորում (իտալերեն՝ Foro Italico, ավելի վաղ՝ Մուսսոլինի ֆորում), մոնումենտալ սպորտային համալիր Իտալիայի մայրաքաղաք Հռոմում։ Կառուցվել է 1928-1938 թվականներին։ Իտալական ֆորումը ներկայումս ծառայում է, որպես ֆիզիկական վերապատրաստման ակադեմիա Իտալիայի նացիստական կուսակցության անդամների համար։
Իտալական ֆորումը կառուցվել է Բենիտո Մուսոլինիի նախաձեռնությամբ՝ 1940 թվականին ամառային Օլիմպիական խաղերը Իտալիայում հյուրընկալելու համար։ Իտալիայի այս ֆորումում իր վճռական հանդիպումից հետո Իտալիայում հաղթանակ տարավ Ճապոնիան և դարձավ Օլիմպիական չեմպիոն։ Նախքան երկրորդ համաշխարհային պատերազմը համալիրը կոչվել է պարզապես «Մուսսոլինի ֆորում»։ Երկրորդ համաշխարհային պատերազմից հետո Իտալիայի ֆաշիստները, որպես Գերմանիայի դաշնակից կապիտուլացիայի ենթարկվեցին և Իտալիայում մասնավորապես Ֆրանսիայի և Մեծ Բրիտանիայի միջնորդությամբ կատարվեցին տարբեր փոփոխություններ։ Այդ փոփոխություններից մեկը դարձավ այն, որ համալիրը վերանվանվեց «Իտալական ֆորում»։
Սպորտային համալիրը իր հարկի տակ հյուրընկալել է տարբեր հանդիպումներ, տարբեր սպորտաձևերից։ Այդպիսի միջոցառումներից են, օրինակ՝ 1960 թվականի Ամառային Օլիմպիական խաղերը 1990 թվականի Ֆուտբոլի աշխարհի առաջնությունը և 2009 թվականի աշխարհի ջրային սպորտաձևերի առաջնությունները։


== Տեղագրություն ==
Իտալական ֆորումը գտնվում է Իտալիայի Խորհրդարանական Հանրապետության մայրաքաղաք Հռոմում։ Համալիրը իր մեջ ներոռում է Օլիմպիական և Մարմարե մարզադաշտ, ցուցասրահ՝ որտեղ գտնվում են տարբեր ժամանակների Օլիմպիական հերոսների մարմարե արձանները, լողավազան, թենիսի դաշտ և այլ տեղարժան վայրեր։ Մուտքից մինչև Օլիմպիական մարզադաշտ տանող ճանապարհի վրա գտնվում է քարե կամուրջ՝ Պոնտե Դուկա դ'Աոստա անվանում։ Շրջակայքում գտնվում է նաև սալիկապատ մի ցուցասրահ, որը ներառում է խճանկարների մի ամբողջական հավաքածու։
Իտալական ֆորումը համարվում է լավ պահպանված օրինակ Իտալիայի ֆաշիստական քաղաքակրթությունից։
Իտալական ֆորումը կառուցված է Իտալիայի ֆաշիստների հինավուրց՝ Ռոմանական ճարտարապետության օրինակով։ Ֆորումը ներառում է ֆաշիստական մի շարք խորհրդանշական կառույցներ, որը հիշեցնում է Երկրորդ համաշխարհային պատերազմը։ Համալիրի կենտրոնական հատվածում է գտնվում Մուսոլինիի կոթողը՝ կառուցված ռոմանական ճարտարապետությունով։
Ֆորում Մուսոլինին նախատեսված էր Էնրիկո Դել Դեբիոյի և Լուիջի Մորետտիի համար։ Կոթողը կապված է իտալական տոներից մեկի՝ Ֆաշիստական ռեժիմի օրվա հետ կապված։ 1932 թվականի նոյեմբերի 4-ին առաջին անգամ կատարվել է այս հրապարակում տոնակատարություն։


== Ծանոթագրություններ ==


== Գրականություն ==
Giorgio Muratore: Die Kultstätte der faschistischen Jugend in Jan Tabor: Kunst und Diktatur, Ausstellungskatalog, Wien 1994
Robert Schediwy: Städtebilder — Reflexionen zum Wandel in Architektur und Urbanistik, Wien 2005 (speziell S. 210 ff.), ISBN 3-8258-7755-8


== Արտաքին հղումներ ==
Մոնումենտալ համալիր – Իտալական ֆորում
Կասիմա (մարզադաշտ)

«Կասիմա» (ճապ.`カシマサッカー スタジアム), ֆուտբոլային մարզադաշտ Կասիմա քաղաքում։ «Կասիմա Անտլերս» ակումբի տնային խաղերի մարզադաշտն է։ Մարզադաշտը բացվել է 1993 թվականին, կարող է ընդունել 40728 հանդիսականի։


== 2002 Աշխարհի առաջնություն ==
Կասիմա մարզադաշտը ընդունել է 2002 թվականի Աշխարհի առաջնության 3 հանդիպում։

հունիսի 2 -  Արգենտինա 1 - 0  Նիգերիա
հունիսի 5 -  Գերմանիա 1 - 1  Իռլանդիա
հունիսի 8 -  Իտալիա 1 -2  Խորվաթիա


== Ծանոթագրություններ ==


== Արտաքին հղումներ ==
Պաշտոնական կայքը
Անրի Գրիգորյան

Անրի Գրիգորյան (1987, Թբիլիսի, Վրացական ԽՍՀ, ԽՍՀՄ), հայ արձակագիր, թարգմանիչ։


== Կենսագրություն ==
Ավարտել է Թբիլիսիի թիվ 104 հայկական միջնակարգ դպրոցը, այնուհետև Թբիլիսիի Սևծովյան միջազգային համալսարանի բանկաֆինանսական ֆակուլտետը։
Վրաստանի հայ գրողների «Վերնատուն» միության անդամ է։ Տպագրվել է «Կամուրջ», «Վերնատուն» տարեգրքերում, «Վրաստան» շաբաթաթերթում։ 2008 թվականին մասնակցել է գրողների համահայկական չորրորդ համաժողովին։ «Արձակ-2013» մրցույթում հեղինակի «Սիեստա» պատմվածքը մրցանակակիրների շարքում էր։ Սովորել է նաև Լոնդոնում և Բուդապեշտում։
Անրի Գրիգորյանի «Դմբո Ջոյսը» գրքի շնորհանդեսը տեղի է ունեցել 2017 թվականի հուլիսի 13-ին Երևանում։


== Երկեր ==
Վայրկյաններ (պատմվածքներ), Թբիլիսի, Կամուրջ, 2010, 79 էջ։
Ութ սրտի տրոփ (ժողովածուում ստեղծագործություններ ունի նաև Անրի Գրիգորյանը), Երևան, Թբիլիսի, Զանգակ-97, Կամուրջ, 2012, 120 էջ։
Դմբո Ջոյս (պատմվածքներ), Ե., Գրանիշ, 2017, 200 էջ։


=== Մամուլ ===
Իմ ընկերուհու երջանկությունը; Կարմիր գլխարկ։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 57-61։
Երեքնուկներ; Խշշացող հեռուստացույց։ Կամուրջ, Թբիլիսի, Վրաստանի գրողների ստեղծագործական միություն, 2013, էջ 19-26։


== Թարգմանություններ (ռուսերենից) ==
Ժամանակակից ռուս գրականություն (պատմվածքներ), Ե., Օրակուլ, 2017։ Ժողովածուի ստեղծագործություններից թարգմանել է նաև Անրի Գրիգորյանը։


== Արտաքին հղումներ ==
Անրի Գրիգորյանի ստեղծագործությունները Գրանիշում:
Անրի Գրիգորյանի ստեղծագործությունները Գրեթերթում:


== Ծանոթագրություններ ==
Գրիգոր Պետրովիչ

Գրիգոր Պետրովիչ (դեկտեմբերի 23, 1916(1916-12-23), Ստեցևա, Q107296520?, Ուկրաինա - դեկտեմբերի 17, 2004(2004-12-17), Հռոմ, Իտալիա), իտալական հայազգի պատմաբան։ Հռոմի Արևելագիտության ինստիտուտի պրոֆեսոր (1972)։


== Գործունեություն ==
Գրիգոր Պետրովիչը ծնվել է 1916 թվականի դեկտեմբերի 23-ին, Ստեցևա գյուղում (այժմ՝ Ուկրանիայի Իվանո-Ֆրանկովսկի մարզում)։ Ավարտել է Հռոմի Գրիգորյան համալսարանը (1941) և Արևելագիտության ինստիտուտը (1948)։ 1949 թվականից դասավանդում է Գրիգորյան համալսարանում և Արևելագիտության ինստիտուտում։ Հեղինակ է երեք տասնյակից ավելի աշխատությունների, որոնք հիմնականում վերաբերում են Լեհաստանի և Ուկրաինայի հայկական գաղթավայրերի հայոց եկեղեցու պատմությանը։ «Ստեփանոս և Սալմաստեցի, կաթողիկոս Էջմիածնի» (1964, հայերեն) և «Հայ եկեղեցին Լեհաստանում» (1971, իտալերեն) մենագրություններում քննարկված են հայ ազատագրական շարժման պատմության հարցեր։ Պետրովիչի աշխատություններն աչքի են ընկնում օտարալեզու (հատկապես լատիներեն և լեհերեն) աղբյուրների և փաստական նյութի առատությամբ։ Սակայն հայ ազատագրական շարժման և հայոց եկեղեցու պատմության հարցերը Պետրովիչը քննարկում է կաթոլիկության տեսանկյունից (օրինակ, լեհահայերի կաթոլիկացումը համարում է դրական երևույթ)։


== Ծանոթագրություններ ==
Վազգեն Ֆիշյան

Վազգեն Ֆիշյան (օգոստոսի 10, 1991(1991-08-10), Երևան, Հայկական ԽՍՀ, ԽՍՀՄ), հայ հաղորդավար։


== Կենսագրություն ==
Վազգեն Ֆիշյանը ծնվել է 1991 թվականի օգոստոսի 10-ին՝ Երևանում։ Ավարտել է Երևանի Վիլյամ Սարոյանի անվան թիվ 138 միջնակարգ դպրոցը՝ 2008 թվականին։ Դպրոցում սովորելու տարիներին հաճախել է Երևանի Էդվարդ Միրզոյանի անվան երաժշտական դպրոցի ջութակի բաժինը, միաժամանակ «Արարատ» փողային նվագախմբում նվագել է սաքսոֆոն։
2008-2012 թվականներին Վազգեն Ֆիշյանը սովորել է Երևանի Վալերի Բրյուսովի անվան պետական լեզվահասարակագիտական համալսարանում և ստանցել լեզվաբան-երկրագետի որակավորում։ Ուսանողական տարիներին եղել է համալսարանի՝ ՈւՀԱ ուսանողական լիգայի անդամ։ 2010 թվականին հաղորդավար Արմեն Սարգսյանի հետ հիմնադրել է «AV Production» պրոդյուսերական կենտրոնը և հանդիսանում է այդ կենտրոնի փոխտնօրենը։ Որպես լրագրող 2011 թվականին աշխատել է «Հայեր» ամսագրում։
Նկարահանվել է մի շարք երաժշտական և գովազդային տեսահոլովակներում, օրինակ Հայաստանի անկախության 20-ամյակի ֆոտոշարքերում և հոլովակներում։ 2012-2014 թվականներին եղել է «ATV» հեռուստաընկերությամբ հեռարձակվող «Մեգաինֆո» հաղորդման հաղորդավարը։ 2014-2016 թվականներին պարտադիր զինվորական ծառայության է անցել Հայաստանի Զիված Ուժերում։


== Ծանոթագրություններ ==


== Արտաքին հղումներ ==
Հրաչ Սաֆարյան

Հրաչ Սրապի Սաֆարյան (հուլիսի 16, 1930(1930-07-16) - 1978, Երևան, Հայկական ԽՍՀ, ԽՍՀՄ), հայ բանաստեղծ։


== Կենսագրություն ==
Հրաչ Սաֆարյանը ծնվել է Հրազդանի Գյումուշ գյուղում 1930 թվականին եղեռնի ճիրաններից փրկված ընտանիքում։
Ունեցել է ծանր մանկություն ու պատանեկություն։ Ստացել է տնտեսագիտական կրթություն։
Սաֆարյանի թողած փոքր գրական ժառանգությունը լի է փիլիսոփայությամբ, հուզականությամբ։ Նրա բանաստեղծություններում կարոտ կա օտար երկրում թողած հայրենի տան, հողի հանդեպ, որոնք հնչում են իր ծննդավայրում, փոքրիկ Գյումուշ գյուղում ապրող նրա ազգականների շուրթերից։ Նրա կարճատև կյանքը հնարավորություն չտվեց բացահայտվելու, սակայն նա թողեց մի քանի տասնյակ բանաստեղծություն, որոնք առանձնանում են իրենց հուզականությամբ, պարզությամբ և խոհականությամբ։

«Հայրենիքիս»
«Հորս»
«Մորս»
«Եղբորս»
«Կոմիտասին»
«Քեզ հետ»
«Քարե աղբյուր»
«Առվակ»


== Ստեղծագործություններ ==
Մորս
Մա΄յր, իմ հույսն ես, մտքիս լույսը մշտավառ, 
Քանի դու կաս, կյանքս ջահ է հրավառ, 
Մա΄յր, դու հին ես, դու իմ նորն ես, մայր տաճար, 
Մա΄յր, միշտ կապրե΄ս, ինձ չթողնես որբ, անճար։
Քո գոգնոցը սեղանն է իմ մանկության, 
Սուրբ ձեռքերդ մոմ են եղել ինձ համար։ 
Մա΄յր, միշտ ներող որդուդ, միշտ օրհնող, 
Մա΄յր, դու աչք ես, միշտ քո որդուն որոնող։
Արարիչ ես որդուդ մանուկ մտքերին, 
Նրա գիրքն ես, մինչև հանձնես գրքերին։ 
Մա΄յր անարատ, սերդ սահման չի տեսել, 
Տիեզերք մայր, բյուր անգամ ես դու լացել։
Մա΄յր, չլացես, մատաղ քո թաց աչքերին, 
Խինդն ուղեկից քեզ, որդուդ, ամենքին։ 
Մա΄յր, իմ հույսն ես, մարդ մնալուս ճիշտ ճամփան։ 
Դու Մասիսն ես՝ իմ մտքերին հանգրվան։
Կարոտ
Ու՞ր գնացիք մանկության հրաշալի իմ օրեր, 
Ա˜խ, դուք կորաք հավիտյան, ձեզնից շատ եմ խռովել…
Կարոտել եմ գնացած իմ մանկության օրերին, 
Դեպի աղբյուրը տանող նեղ, ոլորուն այն ճամփին։ 
Արևին են կարոտել, այն մեծ, կլոր արևին, 
Գիշեր, ցերեկ աղմկող ջրաղացին մեր ձորի, 
ՈՒ ջրաղաց գնացող սայլերին եմ կարոտել։ 
Կարոտել եմ հին Զանգվին, ընկերներիս լողացող, 
Կարոտել եմ մեր այգու զույգ խնձորի ծառերին։ 
Թանից կարագ հավաքող մորս ձեռքն եմ կարոտել։ 
Հաղթանդամ ու ժպտադեմ, ես իմ հորն եմ կարոտել։ 
ՈՒ միշտ ցածից ինձ նայող իմ եղբորն եմ կարոտել։ 
Այդ կարոտն է, որ գլխիս սպիտակ արտ է ցանել, 
Ամեն կարոտ ճակատիս մի ակոս է դրոշմել, 
Այդ կարոտներն հին ու սուրբ սրտիս խորքերն են մտել։
Ու՞ր գնացիք մանկության հրաշալի իմ օրեր, 
Ա˜խ, դուք կորաք հավիտյան, ձեզնից շատ եմ խռովել…


== Ծանոթագրություններ ==
Շայեն շրջան (Կոլորադո)

Անվան այլ կիրառումների համար տե՛ս՝ Շայեն շրջան (այլ կիրառումներ)Շայեն շրջան (անգլ.՝ Cheyenne County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4615 կմ² է, բնակչությունը՝ 1836 մարդ (2010 թ. տվյալներով)։ Շրջկենտրոնն է Շայեն Ուելս բնակավայրը։ Կազմավորվել է 1889 թ.։
Ռյազանովո (գյուղ, Վետլուժսկի շրջան)

Անվան այլ կիրառումների համար տե՛ս՝ ՌյազանովոՌյազանովո (ռուս.՝ Рязаново), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օպիզի վանք

Օպիզի վանք, եկեղեցի Թուրքիաում, Արտանուջ քաղաքից 20 կմ հյուսիս, Օպիզա գյուղում։ Օպիզի եկեղեցին, որը կոչվել է նաև վանք, կառուցել է Աշոտ Կյուրապաղատի որդի Գուրգեն իշխանը։ Այն հիացրել է ճանապարհորդներին։


== Ծանոթագրություններ ==
Հրայր Կարապետյան

Անվան այլ կիրառումների համար տե՛ս՝ Հրայր Կարապետյան (այլ կիրառումներ)Հրայր Կառլենի Կարապետյան (օգոստոսի 11, 1963(1963-08-11), Երևան, Հայկական ԽՍՀ, ԽՍՀՄ), հայ քաղաքական գործիչ, դիվանագետ, Սանկտ Պետերբուրգում ՀՀ նախկին գլխավոր հյուպատոս։


== Կրթություն ==
1980 թ. ավարտել է Երևանի թիվ 135 միջնակարգ դպրոցը։
1981-1985 թթ. սովորել և ավարտել է Խաչատուր Աբովյանի անվան հայկական պետական մանկավարժական ինստիտուտը։
1986-1989 թթ. սովորել է Խաչատուր Աբովյանի անվան հայկական պետական մանկավարժական ինստիտուտի ասպիրանտուրայում։ Պաշտպանել է թեկնածուական ատենախոսություն՝ «Սովորողների քաղաքացիական դաստիարակության հիմնախնդիրը ազգային կրթության համակարգում» թեմայով։ Մանկավարժական գիտությունների թեկնածու է, հեղինակ է մի շարք գիտական ձեռնարկների և աշխատությունների։


== Աշխատանքային գործունեությունը ==
1980-1981 թթ. աշխատել է Երևանի լամպերի գործարանում որպես բանվոր։
1985-1990 թթ. աշխատել է Նոր-Գեղի գյուղի, այնուհետև, Երևանի թիվ 181 միջնակարգ դպրոցներում որպես ուսուցիչ։


== Քաղաքական գործունեությունը ==
1985-1987 թթ. անդամակցել է «Զանգակատուն» կազմակերպությանը։
1987-1989 թթ. - «Միացում» կազմակերպության անդամ, խմբագրել է «Զանգակատուն» հանդեսը։
1989 թվականից Հայ Հեղափոխական Դաշնակցության անդամ է։
1990-1995 թթ. ընտրվել է ՀՅԴ Հայաստանի Կենտրոնական կոմիտեի անդամ։
1990-1992 թթ. մասնակցել է Գետաշենի, Շահումյանի, Բերդաձորի, Մարտակերտի ինքնապաշտպանական մարտերի կազմակերպմանը։
1996-1998 թթ. ընտրվել է ՀՅԴ Հայաստանի Գերագույն Մարմնի անդամ։
1998-2003 թթ. - ՀՀ Արագածոտնի մարզպետ։
2003 թ. մայիսի 25-ին ընտրվել է ՀՀ Ազգային ժողովի պատգամավոր ՀՅԴ համամասնական ընտրացուցակով։
2003-2006 թթ. - ՀՀ Ազգային ժողովի ՀՅԴ խմբակցության քարտուղար։
2006-2008 թթ. - ՀՀ Ազգային ժողովի ՀՅԴ խմբակցության ղեկավար։
2007 թ. մայիսի 25-ին ընտրվել է ՀՀ Ազգային ժողովի պատգամավոր ՀՅԴ համամասնական ընտրացուցակով։
2008 թ. մայիսի 20-ին ընտրվել է Հայաստանի Հանրապետության Ազգային ժողովի նախագահի տեղակալ, իսկ 2009 թվականի ապրիլի 30-ին տվել է հրաժարական՝ ՀՅԴ կոալիցիայից դուրս գալու կապակցությամբ։
2009 թ. հունիսի 8-ին ընտրվել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի նախագահ՝ պաշտոնավարելով մինչև 2012 թ. մայիսի 30-ը։ Հեղինակ է տասնյակ օրենքների և օրենսդրական նախաձեռնությունների։
Եղել է Ազգային ժողովի «Սպառողների շահերի պաշտպանության պատգամավորական համագործակցության» խմբի ղեկավարը։
2010 թ. ապրիլին ընտրվել է ԱՊՀ միջխորհրդարանական վեհաժողովի պաշտպանության և անվտանգության հանձնաժողովի նախագահի տեղակալ։
2013 - 2019 թթ. Սանկտ Պետերբուրգում ՀՀ գլխավոր հյուպատոս։


== Պարգևներ և կոչումներ ==
ՀՀ պաշտպանության նախարարի, վարչապետի և Ռուսաստանի Դաշնության Դաշնային ժողովի Դաշնության խորհրդի նախագահի կողմից պարգևատրվել է մեդալներով ու շքանշաններով։
Հայաստանի Հանրապետության արտակարգ դեսպանորդ և լիազոր նախարար


== Ընտանիք ==
Ամուսնացած է, ունի 3 որդի և 3 թոռ։


== Արտաքին հղումներ ==


== Ծանոթագրություններ ==
Լեոն Բեյլի

Լեոն Բեյլի (անգլ.՝ Leon Bailey, օգոստոսի 9, 1997(1997-08-09), Ճամայկա), ճամայկացի պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի կազմում։ Խաղում է ձախ վինգերի դիրքում։


== Ակումբային կարիերա ==


=== Գենկ ===
2015 թվականին Բեյլին տեղափոխվեց բելգիական Գենկ Տրենչինից, որի ակադեմիային միացել էր 2013 թվականին։ Իր պրոֆեսիոնալ դեբյուտը նշեց 2015 թվականի օգոստոսի 21-ին՝ Սենտ Տրյուդենի դեմ խաղում։ Իր առաջին գոլը խփեց 2015 թվականի սեպտեմբերի 23-ին՝ Դեսել Սպորտի դեմ խաղում։ Իր առաջին գոլը առաջնությունում խփեց նոյեմբերի 21-ին՝ Աուդ Հեվերլե Լյովենի դեմ խաղում։ 2015-16 մրցաշրջանում Բեյլին ճանաչվեց Բելգիայի տարվա լավագույն երիտասարդ ֆուտբոլիստ։ 2016 թվականի սեպտեմբերի 15-ին՝ Եվրոպայի Լիգայի Ռապիդ Վիեննայի դեմ խաղում ճամայկացին դուբլ ձևակերպեց, և նրա խփած գոլերից մեկը ճանաչվեց 2016-17 մրցաշրջանի ՈՒԵՖԱ-ի լավագույն գոլ։ Գենկի կազմում Բեյլին անցկացրեց 77 հանդիպում՝ դառնալով 15 գոլի և 21 գոլային փոխանցման հեղինակ։


=== Բայեր Լևերկուզեն ===
2017 թվականի հունվարին Բեյլին 20 միլիոն եվրոյի դիմաց տեղափոխվեց Բայեր Լևերկուզեն, թեև նրա ծառայություններով հետաքրքրված էին Մանչեսթեր Յունայթեդը և Չելսին։ Իր դեբյուտը նշեց փետրվարի 3-ին՝ Համբուրգի դեմ խաղում։ Իր առաջին գոլը խփեց 2017 թվականի օգոստոսի 11-ին՝ Գերմանիայի գավաթի Կարլսռուհեի դեմ խաղում։ Իր առաջին գոլը Բունդեսլիգայում խփեց սեպտեմբերի 29-ին՝ Շալկե 04-ի դեմ խաղում։ 2017 թվականի դեկտեմբերի 17-ին՝ Հանովերի դեմ խաղում Բեյլին դուբլ ձևակերպեց, սակայն հանդիպումը ավարտվեց 4-4 հաշվով։


== Միջազգային կարիերա ==
2015 թվականի մարտի 8-ին Ճամայկայի մինչև 23 տարեկանների հավաքականի կազմում Բեյլին մասնակցեց Կայմանյան կղզիների դեմ ընկերական խաղին՝ այս հանդիպման ժամանակ գոլ խփելով տուգանային հարվածից։ 2017 թվականի մարտին նա հայտարարեց, որ նա չի ընդունի Ճամայկայի ազգային հավաքականի հրավերը մինչև ֆուտբոլի մակարդակը Ճամայկայում չբարելավվի։ 2017 թվականի սեպտեմբերին Բեյլին հայտարարեց, որ նրանք միշտ ցանկացել են, որ նա հանդես գա Ճամայկայում, սակայն նա խնդիրներ է ունեցել Ճամայկայի ֆուտբոլի ասոցիացիայի հետ 11-12 տարեկան հասակից։ 2018 թվականի հունվարին Ճամայկայի հավաքականի նախկին գլխավոր մարզիչ Վինֆրիդ Շեֆերը հայտարարեց, որ իր՝ հավաքականը մարզելու տարիներին նա ցանկացել է հրավիրել Բեյլիին Ճամայկայի հավաքական, սակայն Բեյլիի հայրը արգելափակել էր ամեն ինչ։


== Կարիերայի վիճակագրություն ==


=== Ակումբային վիճակագրություն ===
2018 թվականի փետրվարի 17-ի դրությամբ


== Նվաճումներ ==


=== Անհատական ===
Բելգիայի տարվա լավագույն երիտասարդ ֆուտբոլիստ․ 2015–16


== Ծանոթագրություններ ==


== Արտաքին հղումներ ==
Բեյլիի պաշտոնական Տվիտերի էջը
Բեյլիի պաշտոնական Ֆեյսբուքի էջը
Բեյլիի պաշտոնական Ինստագրամի էջը
Բեյլին transfermarkt-ում
Բեյլին soccerbase.com-ում
Բեյլին WhoScored.com կայքում
Բեյլին Բայեր Լևերկուզենի պաշտոնական կայքում
Բեյլին ՈՒԵՖԱ-ի պաշտոնական կայքում
Դորոշովկա (այլ կիրառումներ)

Դորոշովկա, կարող է վերաբերել՝

Դորոշովկա - գյուղ, Ուկրաինայի Խարկովի մարզի Կուպյանսկի շրջանում
Դորոշովկա - գյուղ, Ուկրաինայի Նիկոլաևի մարզի Վոզնեսենսկի շրջանում
Դորոշովկա - գյուղ, Ուկրաինայի Պոլտավայի մարզի Մաշևկայի շրջանում
Դորոշովկա - գյուղ, Ուկրաինայի Սումիի մարզի Յամպոլի շրջանում
Դորոշովկա - գյուղ, Ուկրաինայի Սումիի մարզի Պուտիվիլի շրջանում
Դորոշովկա - գյուղ, Ուկրաինայի Վիննիցայի մարզի Յամպոլի շրջանում